FI Euroopan unionin virallinen lehti L 54/21

EFTAN VALVONTAVIRANOMAISEN PÄÄTÖS

N:o 226/06/KOL,

tehty 19 päivänä heinäkuuta 2006,

aluetukikartasta ja tuki-intensiteeteistä (Norja)

EFTAN VALVONTAVIRANOMAINEN (1), joka

ottaa huomioon Euroopan talousalueesta tehdyn sopimuksen (2) ja erityisesti sen 61–63 artiklan sekä pöytäkirjan 26,

ottaa huomioon EFTAn jäsenvaltioiden sopimuksen valvontaviranomaisen ja tuomioistuimen perustamisesta (3) ja erityisesti sen 24 artiklan,

ottaa huomioon valvonta- ja tuomioistuinsopimuksen pöytäkirjassa 3 olevan I osan 1 artiklan 3 kohdan ja II osan 4 artiklan 3 kohdan,

ottaa huomioon valvontaviranomaisen suuntaviivat ETA-sopimuksen 61 ja 62 artiklan soveltamisesta ja tulkinnasta (4) ja erityisesti niiden 25.B luvun ”Alueellisia valtiontukia koskevat suuntaviivat vuosille 2007–2013”,

sekä katsoo seuraavaa:

I TOSISEIKAT

1. Menettely

Norjan viranomaiset ilmoittivat valtionhallinnosta ja sen uudistamisesta vastaavan ministeriön 12 päivänä kesäkuuta 2006 päivätyllä kirjeellä, jonka valvontaviranomainen vastaanotti ja kirjasi saapuneeksi 12 päivänä kesäkuuta 2006 (tapahtuma nro 377954), valvonta- ja tuomioistuinsopimuksen pöytäkirjassa 3 olevan I osan 1 artiklan 3 kohdan mukaisesti Norjan uuden aluetukikartan ja tukimäärät, joita sovelletaan 1 päivästä tammikuuta 200731 päivään joulukuuta 2013.

2. Tausta

Valvontaviranomainen ilmoitti Norjan viranomaisille sen edustustolle Euroopan unionissa osoitetulla, 6 päivänä huhtikuuta 2006 päivätyllä kirjeellä (tapahtuma nro 369211), että valvontaviranomainen oli antanut uudet alueellisia valtiontukia koskevat suuntaviivat vuosille 2007–2013; suuntaviivat annettiin lisäämällä valtiontuen suuntaviivoihin uusi 25.B luku.

Lisäksi valvontaviranomainen ehdotti valvonta- ja tuomioistuinsopimuksen pöytäkirjassa 3 olevan I osan 1 artiklan 1 kohdan mukaisesti, että Norjan viranomaiset toteuttaisivat valtiontuen suuntaviivojen 25.B luvun 8 kohdassa tarkoitetut aiheelliset toimenpiteet (5).

Norjan viranomaiset hyväksyivät aiheelliset toimenpiteet Norjan edustuston Euroopan unionissa 10 päivänä toukokuuta 2006 päivätyllä kirjeellä, jonka valvontaviranomainen vastaanotti ja kirjasi saapuneeksi 11 päivänä toukokuuta 2006 (tapahtuma nro 373737).

Valtiontuen suuntaviivojen uudessa 25.B luvussa määritetään, että kansallista investointitukea voidaan myöntää edistämään tiettyjen epäedullisessa asemassa olevien alueiden taloudellista kehitystä. Valvontaviranomaiselle on ilmoitettava ja sen on hyväksyttävä tukialuekartta, jotta EFTA-valtiot voivat myöntää tällaista tukea.

Lähtökohtaisesti NUTS III -tason alueiksi (6) määritellyt harvaan asutut alueet, joissa on neliökilometriä kohden alle 12,5 asukasta, täyttäisivät edellytykset tulla otetuksi mukaan kartalle. Tukialueiden määrittelyssä on kuitenkin joustovaraa. Osa NUTS III alueista voi täyttää edellytykset, jos ne ovat harvaan asuttuja, jos kokonaisasukasmäärä tuetuilla alueilla ei sen vuoksi kasva ja jos ne sijaitsevat harvaan asuttujen alueiden vieressä.

3. Ehdotettu kartta

3.1 Menetelmät ja kattavuus: maantieteelliset yksiköt

Norjassa NUTS III tason alueet vastaavat maakuntia ja NUTS V tason alueet kuntia. Norjassa on tällä hetkellä 19 maakuntaa ja 431 kuntaa (7).

Norjalla on yhdeksän NUTS III tason aluetta, joissa on alle 12,5 asukasta neliökilometriä kohden. Nämä ovat: Finnmark, Tromssa, Nordland, Nord-Trøndelag, Sogn og Fjordane, Hedmark, Oppland, Telemark ja Aust-Agder.

Neljä kokonaan NUTS III tason aluetta ovat Finnmark, Tromssa, Nordland ja Sogn og Fjordane, joita ehdotetaan kansallisen aluetuen piiriin.

Vain tiettyjä osia muista viidestä harvaan asutusta maakunnasta (Nord-Trøndelag, Hedmark, Oppland, Telemark ja Aust-Agder) ehdotetaan otettavaksi mukaan aluetukikarttaan.

Norjan viranomaisten mielestä tiukasti NUTS III -tasoon perustuva aluetukikartta ei heijastaisi Norjan niiden alueellisten haasteiden todellista tilannetta, jotka johtuvat harvasta asutuksesta, ilmasto-olosuhteista ja taloudellisista haitoista. Sen vuoksi Norjan viranomaiset ehdottivat joustavuussäännön perusteella, että viidestä harvaan asutusta maakunnasta ulkopuolelle jätettäisiin tietyt osat, joiden ei katsota tarvitsevan aluetukea, ja sisällytettäisiin harvaan asutut ”NUTS III -osat” niihin viereisiin NUTS III -alueisiin, joissa on suurempi asukastiheys. Tällöin Norjan viranomaiset voivat jättää ulkopuolelle ”vahvat” kunnat niissä maakunnissa, jotka täyttävät alhaisen asukastiheyden arviointiperusteen ja ottaa mukaan ”heikot” kunnat maakunnissa, jotka eivät täytä tätä arviointiperustetta.

Taulukossa 1 luetellaan ne harvaan asutut alueet, jotka Norjan viranomaiset jättivät NUTS III tason ulkopuolelle.

Taulukko 1

Maakunta Kunnat Nord-Trøndelag Stjørdal, Levanger Aust-Agder Iveland, Birkenes, Froland, Lillesand, Arendal, Grimstad Telemark Bamble, Siljan, Skien, Porsgrunn Oppland Gran, Lunner, Jevnaker, Vestre Toten, Østre Toten, Gjøvik, Lillehammer, Øyer Hedmark Elverum, Sør-Odal, Nord-Odal, Stange, Løten, Ringsaker, Hamar

Ulkopuolelle jätetyillä alueilla asuu kaikkiaan 445 006 henkilöä.

Taulukossa 2 luetellaan niistä maakunnista, joissa on yli 12,5 asukasta neliökilometriä kohden, ne alueet, jotka Norjan viranomaiset sisällyttivät aluetukikarttaan joustavuussäännön perusteella.

Taulukko 2

Maakunta Kunnat Sør-Trøndelag Tydal, Selbu, Midtre Gauldal, Holtålen, Røros, Meldal, Rennebu, Oppdal, Osen, Roan, Åfjord, Bjugn, Rissa, Agdenes, Ørland, Frøya, Hitra, Snillfjord, Hemne Møre og Romsdal Aure, Smøla, Halsa, Rindal, Surnadal, Sunndal, Tingvoll, Gjemnes, Averøy, Eide, Aukra, Sandøy, Midsund, Nesset, Rauma, Vestnes, Haram, Stordal, Stranda, Norddal, Ørsta, Volda, Herøy, Sande, Vanylven, Kristiansund, Frei Hordaland Masfjorden, Fedje, Modalen, Vaksdal, Austevoll, Samnanger, Kvam, Voss, Granvin, Ulvik, Eidfjord, Ullensvang, Odda, Jondal, Kvinnherad, Tysnes, Fitjar, Etne Rogaland Vindafjord, Utsira, Kvitsøy, Finnøy, Sauda, Suldal, Hjelmeland, Lund, Sokndal Vest-Agder Sirdal, Kvinesdal, Hægebostad, Audnedal, Åseral, Marnardal, Flekkefjord, Farsund Buskerud Nore og Uvdal, Rollag, Flesberg, Krødsherad, Sigdal, Hol, Ål, Hemsedal, Gol, Nes, Flå Østfold Rømskog, Marker, Aremark

Aluetukikarttaan sisällytetyillä alueilla asuu kaikkiaan 374 739 henkilöä, ja keskimääräinen asukastiheys on 5,8 asukasta neliökilometriä kohden.

Taulukko 3 osoittaa väestön ja asukastiheyden NUTS III -tason alueilla/NUTS III -tason osissa, joita ehdotetaan aluetuen piiriin.

Taulukko 3

NUTS III -taso/osia NUTS III -tasosta Väestö 2005 Asukastiheys (/km2) Østfold (8) 5 331 6,0 Hedmark (9) 71 875 3,2 Oppland (9) 70 611 3,3 Buskerud (8) 32 291 3,1 Telemark (9) 65 680 4,7 Aust-Agder (9) 25 826 3,8 Vest-Agder (8) 31 942 6,0 Rogaland (8) 29 510 6,2 Hordaland (8) 73 630 5,9 Sogn og Fjordane (10) 107 032 5,7 Møre og Romsdal (8) 132 586 9,9 Sør-Trøndelag (8) 68 480 4,1 Nord-Trøndelag (9) 90 881 4,4 Nordland (10) 236 825 6,2 Troms (10) 152 741 5,9 Finnmark (10) 73 074 1,5 Yhteensä 1 268 515 4,5

Kansallisen aluetuen piiriin ehdotetaan yhteensä 286 kuntaa, joissa 1. tammikuuta 2005 oli 1 268 515 asukasta. Luku vastaa 27,5 prosenttia Norjan väestöstä.

3.2 Tuen enimmäisintensiteetit

Norjan viranomaiset ehdottavat, että kaikien aluetukikarttaan sisällytettyihin alueisiin olisi sovellettava enimmäisintensiteettejä.

Taulukossa 4 esitetään ilmoitetut tuki-intensiteetit.

Taulukko 4

Maantieteellinen alue Yleinen tuen enimmäismäärä (BAE) (11) Keskisuurten yritysten lisä (12) (BAE) Pienten yritysten lisä (BAE) (13) Kaikki tukikelpoiset alueet 15 % 10 % 20 %

II ARVIOINTI

1. Ilmoitukset

Valtiontuen suuntaviivojen 25.B.7 luvussa (14) todetaan, että ”ne EFTA-valtion alueet, jotka ovat oikeutettuja alueelliseen investointitukeen poikkeusten nojalla, ja kullekin niistä sallitut alkuinvestointituen enimmäisintensiteetit muodostavat yhdessä EFTA-valtion aluetukikartan.”

Kartan laatiminen ei itsessään merkitse suoraa tukea ETA-sopimuksen 61 artiklan 1 kohdan tarkoittamalla tavalla. Hyväksytty kartta ja alueellista valtiontukea koskevat suuntaviivat luovat puitteet tuen myöntämiselle alueellisista tukiohjelmista.

Hyväksyessään aiheelliset toimenpiteet Norjan hallitus lupasi ilmoittaa valvonta- ja tuomioistuinsopimuksen pöytäkirjassa 3 olevan I osan 1 artiklan 3 kohdan mukaisesti aluetukikartan (15). Ilmoitus, joka on päivätty 12 päivänä kesäkuuta 2006 (tapahtuma nro 377954), on täydellinen ilmoitus. Norjan viranomaiset ovat siten täyttäneet velvoitteensa aiheellisten toimenpiteiden ja valvonta- ja tuomioistuinsopimuksen pöytäkirjassa 3 olevan I osan 1 artiklan 3 kohdan mukaisesti. Näin ollen valvontaviranomainen arvioi ilmoituksen 25.B.7 luvun 86 kohdan mukaisesti valvonta- ja tuomioistuinsopimuksen pöytäkirjan 3 osassa I olevan 1 artiklan 3 kohdassa tarkoitettua menettelyä noudattaen.

Valvontaviranomainen tutkii ilmoituksen valtiontuen suuntaviivojen 25.B 3–4 luvussa määritettyjen arviointiperusteiden pohjalta.

2. Valtiontukisääntöjen soveltaminen

2.1 Menetelmät ja kattavuus

Norjan viranomaiset ovat ehdottaneet valtiontuen suuntaviivojen 25.B.3.3.2 luvun mukaisesti kahteen maantieteelliseen yksikköön perustuvaa menetelmää määrittääkseen ETA-sopimuksen 61 artiklan 3 kohdan c alakohdan nojalla poikkeuksen soveltamisalaan kuuluvat alueet.

Norjan viranomaiset ilmoittivat maakunnat Finnmark, Tromssa, Nordland sekä Sogn og Fjordane valtiontuen suuntaviivojen 25.B.3.3.2 luvun 22 kohdan perusteella. Siinä todetaan seuraavaa:

”Tämän vuoksi valvontaviranomainen katsoo, että EFTA-valtiot voivat myöntää seuraaville alueille 61 artiklan 3 kohdan c alakohdan poikkeuksen nojalla alueellista investointitukea:

a) harvaan asutut alueet: tällaiset alueet muodostuvat pääasiassa NUTS II -tasoa vastaavista maantieteellisistä alueista, joiden väestötiheys on alle 8 asukasta neliökilometrillä tai NUTS III tasoa vastaavista Norjan maantieteellisistä alueista, joiden väestötiheys on alle 12,5 asukasta neliökilometriä kohden.”

Finnmarkin asukastiheys on 1,5 asukasta neliökilometriä kohden (kaikkiaan 73 074 asukasta). Tromssan asukastiheys on 5,9 asukasta neliökilometriä kohden (kaikkiaan 152 741 asukasta). Nordlandin asukastiheys on 6,2 asukasta neliökilometriä kohden (kaikkiaan 236 825 asukasta). Sogn og Fjordanen asukastiheys on 5,7 asukasta neliökilometriä kohden (kaikkiaan 107 032 asukasta).

Valvontaviranomainen toteaa, että ehdotuksen tämä osa täyttää 25.B.3.3.2 luvun arviointiperusteet.

Valtiontuen suuntaviivojen 25.B.3.3.2 luvun 22 kohdan a alakohdassa todetaan edelleen:

”Näiden alueiden valinnassa voidaan kuitenkin noudattaa tiettyä joustoa seuraavien rajoitusten mukaisesti:

— joustaminen alueiden valinnassa ei saa johtaa tuen kattaman väestömäärän kasvuun,

— joustosta hyötyvien NUTS III -alueiden osien väestötiheyden on oltava alle 12,5 asukasta neliökilometriä kohden,

— alueiden on sijaittava alhaista väestötiheyttä koskevan perusteen täyttävien NUTS III alueiden vieressä.”

Valtiontuen suuntaviivat antavat selkeästi mahdollisuuden joustoon niiden alueiden valinnassa, joille myönnetään aluetukea, jos seuraavat kolme ehtoa täyttyvät:

i) Joustaminen alueiden valinnassa ei saa johtaa tuen kattaman väestömäärän kasvuun Valvontaviranomainen toteaa tämän ehdon täyttyvän, koska harvaan asuttujen alueiden karttaan kuulumattomilla alueilla, jotka lähtökohtaisesti täyttävät edellytykset, on 445 006 asukasta (ks. edellä esitetty taulukko 1). Joustamissääntöjen soveltamisen perusteella karttaan sisällytetyillä alueilla on 374 739 asukasta, kuten edellä esitetyn taulukon 2 jälkeisestä tekstistä käy ilmi.

ii) Joustosta hyötyvien NUTS III -alueiden väestötiheyden on oltava alle 12,5 asukasta neliökilometriä kohden Seuraavat NUTS III tason osat täyttävät joustamisedellytykset asukastiheyden osalta (16): Østfold (6,0 asukasta/km2), Buskerud (3,1 asukasta/km2), Vest-Agder (6,0 asukasta/km2), Rogaland (6,2 asukasta/km2), Hordaland (5,9 asukasta/km2), Møre og Romsdal (9,9 asukasta/km2) ja Sør-Trøndelag (4,1 asukasta/km2). Valvontaviranomainen toteaa sen edellytyksen täyttyvän, että joustosta hyötyvien NUTS III -alueiden väestötiheyden on oltava alle 12,5 asukasta neliökilometriä kohden.

iii) NUTS III -osien on sijaittava alhaista väestötiheyttä koskevan perusteen täyttävien NUTS III -alueiden vieressä Joustamisedellytykset täyttävät NUTS III-tason osat (Østfold, Buskerud, Vest-Agder, Rogaland, Hordaland, Møre og Romsdal, Sør-Trøndelag) sijaitsevat harvaan asuttujen NUTS III alueiden vieressä (Hedmark, Oppland, Telemark, Aust-Agder, Sogn og Fjordane, Nord-Trøndelag, Nordland, Tromssa sekä Finnmark), kuten ehdotettuja aluetukia koskeva maantieteellinen aluekartta tämän päätöksen liitteessä I osoittaa (17). Näin ollen valvontaviranomainen toteaa kyseisen ehdon täyttyvän. Norjan viranomaisten ehdottamien tukikelpoisten alueiden kattama 27,5 prosentin kokonaisväestömäärä ei ylitä kansallista enimmäisväestömäärää, joka on 25.B.3.3.1 luvussa määritetty 29,08 prosentiksi (18). Tämän päätöksen liitteestä II käyvät ilmi kaikki Norjan viranomaisten ehdottamat aluetukialueet.

2.2 Tuen enimmäisintensiteetit

Norjan viranomaiset ovat ehdottaneet, että kaikkien aluetukikartan kattamien alueiden yleiset enimmäistuki-intensiteetit ovat 15 prosenttia BAE suurille yrityksille; keskisuurten yritysten osalta tukea korotetaan 10 prosenttia ja pienten yritysten osalta 20 prosenttia.

Ehdotus on valtiontuen suuntaviivojen 25.B.4.1.2 luvun ehtojen mukainen (19). Suuntaviivoissa todetaan, että ”harvaanasutut alueet (NUTS III -tasoa vastaavat tai pienemmät alueet sekä NUTS III alueet tai niiden osat, joilla on yhteinen maaraja sellaisen valtion kanssa, joka ei ole Euroopan talousalueen tai EFTAn jäsen, ovat aina oikeutettuja 15 prosentin tuki-intensiteettiin BAE”.

Valtiontuen suuntaviivoissa (20) todetaan myös, että pienille ja keskisuurille yrityksille myönnetyn tuen osalta 25.B luvun 4.1.2 jaksossa määritettyjä enimmäismääriä voidaan korottaa 20 prosenttia BAE, kun on kyse pienille yrityksille myönnettävästä tuesta, ja 10 prosenttia BAE, kun on kyse keskisuurille yrityksille myönnettävästä tuesta.

Tämän perusteella valvontaviranomainen päättelee, että Norjan viranomaisten ehdottamat alueellisena investointitukena myönnettävän tuen enimmäisintensiteetit ovat valtiontuen suuntaviivojen mukaisia.

3. Päätöksen soveltamisala ja tuen kasautuminen

Periaatteessa aluetukikarttaa sovelletaan 1 päivästä tammikuuta 2007 – 31 päivään joulukuuta 2013. Valtiontuen suuntaviivojen 25.B.7 luvun mukaisesti (21) on kuitenkin mahdollista tehdä väliarviointi vuonna 2010.

Päätös ei rajoita valvontaviranomaisen toimivaltaa arvioida tarvittaessa karttaa valvonta- ja tuomioistuinsopimuksen pöytäkirjan 3 osassa I olevan 1 artiklan 1 kohdan mukaisesti ennen mainitun määräajan päättymistä.

Norjan viranomaisia muistutetaan, että sovellettaessa aluetukiohjelmia laivanrakennukseen, 61 artiklan 3 kohdan c alakohdassa tarkoitettuja alueita koskevaa 12,5 prosentin tuen enimmäisintensiteettiä ei saa ylittää valtiontuen suuntaviivojen 24.B.3.3.6 luvun (22) ja 24.B luvun nojalla.

Ehdotetut tuen enimmäismäärät ovat kasautuvia, toisin sanoen ne viittaavat tiettyä investointihanketta varten myönnetyn, kaikista julkisista lähteistä saadun alueellisen investointituen ylärajaan.

Alueellinen investointituki ei saa kasautua vähämerkityksisen tuen kanssa samojen tukikelpoisten kustannusten osalta näissä suuntaviivoissa vahvistettujen tuen enimmäisintensiteettien kiertämiseksi.

Jokaisesta aluetukiohjelmasta, jolle ei ole myönnetty ryhmäpoikkeusta ja joka tulee voimaan 31 päivän joulukuuta 2006 jälkeen, on ilmoitettava valvontaviranomaiselle valvonta- ja tuomioistuinsopimuksen pöytäkirjassa 3 olevan I osan 1 artiklan 3 kohdan mukaisesti.

Lisäksi Norjan viranomaisia muistutetaan siitä, että valtiontuen suuntaviivojen 25.B.8 luvun nojalla voimassa olevia aluetukiohjelmia, mukaan luettuna 31 päivän joulukuuta 2006 jälkeen myönnettävä investointituki, on tarvittaessa muutettava, jos ne eivät kuulu ryhmäpoikkeuksen soveltamisalaan, ja muutoksesta on ilmoitettava valvontaviranomaiselle valvonta- ja tuomioistuinsopimuksen pöytäkirjassa 3 olevan I osan 1 artiklan 3 kohdan mukaisesti.

4. Päätelmät

Ilmoitettu aluetukikartta vastaa valtiontuen suuntaviivoissa määritettyjä vaatimuksia, ja valvontaviranomainen voi hyväksyä ETA-sopimuksen 61 artiklan 3 kohdan c alakohdan nojalla tukikelpoisten alueiden kartan.

ON TEHNYT TÄMÄN PÄÄTÖKSEN:

1 artikla

Valvontaviranomainen on päättänyt hyväksyä ehdotetun aluetukikartan ja tuen enimmäisintensiteetit Norjassa 12 päivänä kesäkuuta 2006 päivätyllä kirjeellä valvontaviranomaiselle tehdyn ilmoituksen mukaisesti. Tämän päätöksen liite 1, josta käy ilmi Norjan aluetukikartta vuosille 2007–2013, liittyy kiinteästi valtiontuen suuntaviivojen 25.B lukuun. Tämän päätöksen liitteessä 2 on luettelo kaikista aluetukikelpoisista kunnista.

2 artikla

Rajoittamatta valvonta- ja tuomioistuinsopimuksen pöytäkirjassa 3 olevan I osan 1 artiklan 1 kohtaa, alueelliseen investointitukeen oikeutettujen alueiden karttaa olisi sovellettava 1 päivästä tammikuuta 200731 päivään joulukuuta 2013.

3 artikla

Tämä päätös on osoitettu Norjan kuningaskunnalle.

4 artikla

Ainoastaan englanninkielinen teksti on todistusvoimainen

Tehty Brysselissä 19 päivänä heinäkuuta 2006. EFTAn valvontaviranomaisen puolesta Bjørn T. GRYDELAND Puheenjohtaja Kristján Andri STEFÁNSSON Kollegion jäsen

(1) Jäljempänä ’valvontaviranomainen’.

(2) Jäljempänä ’ETA-sopimus’.

(3) Jäljempänä ’valvonta- ja tuomioistuinsopimus’.

(4) Suuntaviivat ETA-sopimuksen 61 ja 62 artiklan sekä valvonta- ja tuomioistuinsopimuksen pöytäkirjassa 3 olevan 1 artiklan soveltamista ja tulkitsemista varten, EFTAn valvontaviranomainen hyväksynyt ja julkaissut 19 päivänä tammikuuta 1994 (EYVL L 231, 3.9.1994, ja ETA-täydennysosa N:o 32). Suuntaviivat sellaisina kuin ne ovat viimeksi muutettuina 9 päivänä huhtikuuta 2006. Jäljempänä ’valtiontuen suuntaviivat’. Suuntaviivat ovat nähtävillä Internet-osoitteessa: http://www.eftasurv.int/fieldsofwork/fieldstateaid/guidelines/

(5) 92 kohta.

(6) Kuten Euroopan yhteisöjen komission ja Euroopan yhteisöjen tilastotoimiston asiakirjan ”Tilastolliset alueet EFTA-maissa ja ehdokasmaissa” vuoden 2001 versiossa on määritetty.

(7) Väestötiedot tästä eteenpäin ovat 1.1.2005 mukaisia.

(8) Joustavuussääntöä soveltamalla aluetuen piiriin ehdotetut NUTS III -tason osat (katso edellä esitetty taulukko 2).

(9)

(°) Alhaisen asukastiheyden maakunnat, joita ei ole kokonaisuudessaan ilmoitettu. Kyseiset luvut edustavat ilmoitettuja osia.

(10)

(') Alhaisen asukastiheyden maakunnat, jotka on kokonaisuudessaan ilmoitettu.

(11) Bruttoavustusekvivalentti

(12) Asetuksen (EY) N:o 70/2001 muuttamisesta 25 päivänä helmikuuta 2004 annetun komission asetuksen (EY) N:o 364/2004 liite I (EUVL L 63, 28.2.2004, s. 22), joka on sisällytetty ETA sopimuksen liitteessä XV olevan 1 kohdan f alakohtaan 24 päivänä syyskuuta 2004 tehdyllä ETA:n sekakomitean päätöksellä N:o 131/2004 (EUVL L 64, 10.3.2005, s. 67, ja ETA-täydennysosa N:o 12, s. 42), tai sen jälkeen annettu asetus.

(13) Ks. alaviite 7.

(14) 81 kohta.

(15) 85 kohta.

(16) Ks. edellä esitetty taulukko 3.

(17) Aremarkin, Rømskogin ja Markerin kunnat (sijaisevat Østfoldin NUTS III-tason alueella) on otettu mukaan, vaikka ne eivät tarkkaan ottaen sijaitse kartalla muiden tukea saavien alueiden vieressä. Näiden kuntien ja Hedmarkin, NUTS III tason alueen välinen etäisyys on alle 10 kilometriä ja nämä kunnat ovat hyvin harvaan asuttuja (keskimäärin 6 asukasta/km2). Näiden kuntien asukasmäärä yhteensä on 5 331.

(18) 21 kohta.

(19) 37 kohta.

(20) 38 kohta.

(21) 89 kohta.

(22) 26 kohdan c alakohta.

LIITE I Norjan aluetukikartta 2007–2013 Tuen kattama väestönosuus 27,5 %